रोड किनारे मिला महिला का शव, सर्दी से मौत होने की आशंका - Amar Ujala Hindi News Live
Home › Uttar Pradesh › Lakhimpur Kheri › रोड किनारे मिला महिला का शव, सर्दी से मौत होने की आशंका
{"_id":"5c0fa270bdec2241d156d2b5","slug":"171544528496-lakhimpur-kheri-news","type":"story","status":"publish","title_hn":"\u0930\u094b\u0921 \u0915\u093f\u0928\u093e\u0930\u0947 \u092e\u093f\u0932\u093e \u092e\u0939\u093f\u0932\u093e \u0915\u093e \u0936\u0935, \u0938\u0930\u094d\u0926\u0940 \u0938\u0947 \u092e\u094c\u0924 \u0939\u094b\u0928\u0947 \u0915\u0940 \u0906\u0936\u0902\u0915\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
बरेली ब्यूरो Updated Tue, 11 Dec 2018 05:11 PM IST
पलियाकलां। कड़ाके की ठंड के बीच सोमवार की रात शहर में घूमने वाली एक महिला की सर्दी लगने से मौत हो गई। सुबह महिला का शव रोड किनारे पड़े होने की सूचना पुलिस को दी गई। जिसके बाद इंस्पेक्टर दीपक शुक्ल ने पुलिस बल के साथ मौके पर पहुंचकर शव को कब्जे में लेकर पोस्टमार्टम के लिए भेज दिया है। मृतक महिला मानसिक रूप से कमजोर बताई जा रही है।
इंस्पेक्टर दीपक शुक्ल ने बताया कि उन्हें सूचना मिली थी कि पलिया-भीरा रोड पर रिलायंस पेट्रोल पंप के पास एक महिला का शव पड़ा हुआ है। सूचना मिलने के बाद पुलिस बल के साथ मौके पर पहुंचे और शव को कब्जे में लिया। बताया कि मृतका की उम्र करीब तीस वर्ष लग रही थी। आसपास के लोगों से पूछने पर पता चला कि महिला मानसिक रूप से कमजोर थी तथा पूरे दिन शहर में घूमा करती थी। शव को पोस्टमार्टम के लिए जिला मुख्यालय भेज दिया गया। मृतका की मौत सर्दी के चलते होना बताई जा रही है लेकिन प्रशासन इसकी पुष्टि नहीं कर रहा है।